b'\n_START_ARTICLE_\nMerneit\xc4\x97\n_START_PARAGRAPH_\nMerneit\xc4\x97\xc2\xa0\xe2\x80\x93 pirmosios Egipto faraon\xc5\xb3 dinastijos karalien\xc4\x97, vald\xc5\xbeiusi po D\xc5\xbeero._NEWLINE_Manoma, kad ji buvo Deno motina ir regent\xc4\x97, kol Denas buvo vaikas. Merneit\xc4\x97s vardas rei\xc5\xa1kia \xe2\x80\x9emylima Neit\xc4\x97s\xe2\x80\x9c. Jos kap\xc4\x85 Abydose 1900 m. surado Flindersas Pytris. \xc5\xa0alia kapo rastos dvi stelos su jos vardu, ta\xc4\x8diau ne sereche \xe2\x88\x92 karali\xc5\xa1kumo simbolyje. Visgi, d\xc4\x97l jos palaidojimo karali\xc5\xa1kajame nekropolyje Um el Kaabe, tikima, kad Merneit\xc4\x97 buvo pilnavert\xc4\x97 Senov\xc4\x97s Egipto valdov\xc4\x97. Jos kape rasta daug antspaud\xc5\xb3 su Deno vardu, i\xc5\xa1 ko padaryta i\xc5\xa1vada, kad Merneit\xc4\x97 buvo Deno motina, kas buvo patvirtinta rastu antspaudu Deno kape, kuriame buvo u\xc5\xbera\xc5\xa1as karaliaus motina Mer-Neit. Tik\xc4\x97tina, kad Merneit\xc4\x97 buvo prie\xc5\xa1 tai vald\xc5\xbeiusio faraono D\xc5\xbeeto vyriausioji \xc5\xbemona. V\xc4\x97lesniame faraono Kaa antspaude, kuriame i\xc5\xa1vardinti jo pirmtakai, Merneit\xc4\x97 buvo nepamin\xc4\x97ta, kas nurodo, kad kiek v\xc4\x97lesniu laiku egiptie\xc4\x8diai jos nelaik\xc4\x97 buvus visaverte valdove. Merneit\xc4\x97s kape rasti kapai aplink jos laidojimo kambar\xc4\xaf tarnams palaidoti, kas buvo \xc4\xafprasta ankstyv\xc5\xb3j\xc5\xb3 dinastij\xc5\xb3 karali\xc5\xb3 kapams \xe2\x88\x92 su mirusiu valdovu buvo palaidojami jo tarnai. Keletas objekt\xc5\xb3 su Merneit\xc4\x97s vardu rasti Sakaroje.'